
Hulladék gumiőrlemény újrahasznosítási lehetőségeinek vizsgálata

TDK dolgozatomban a gumihulladék újrahasznosíthatóságának három módozatát vizsgáltam. Az első részben az alapkeverék hulladék gumiőrlemény visszadolgozott koncentrációjának hatását tanulmányoztuk. Ennek során azt vizsgáltuk, hogy mennyi hulladék gumiőrleményt lehet visszakeverni töltőanyagként az alapkeverékhez a mechanikai tulajdonságok romlása nélkül. Ettől függ ugyanis, hogy mennyi alapanyag spórolható meg ezzel a művelettel. Továbbá a hulladékot minél kevesebb számú feldolgozó eljárás után lehessen használni, vagyis egy széles szemcseméret tartományú őrlemény minél nagyobb arányú visszakeverése a cél, mivel a finom őrlés nagyon megdrágítja a hulladék feldolgozást. A második eljárás egy új fizikai-kémiai devulkanizációs eljárás kidolgozásával a káros anyag kibocsátás csökkentése és az eljárás egyszerűsítése mellett. A harmadik alkalmazása során szén nanocsővel erősített gumikompozitok mechanikai vizsgálata és az eredmények értékelése volt a feladatom. Mivel a szén nanocsőnek kiemelkedő tulajdonságai vannak, nagy teljesítményű anyagok állíthatók elő ha erősítőanyagként alkalmazzák kompozitokban. Emellett igen drága a gumi viszont olcsó, ezért nem foglalkoznak elterjedten a társításukkal. További problémát jelent, hogy a szén nanocsővel nehéz dolgozni, sok előírást kell betartani, mivel egészség károsító hatása is van. A vizsgálattal azt kívánom feltárni, hogy alapkeverék tulajdonságú kompozitok előállíthatók e hulladék gumiőrlemény szén nanocsővel történő erősítésével.



